PERUSTUU TOSITAPAHTUMIIN
INWOOD, NEW YORK, 1967
NAAPURUSTO POHJOIS-MANHATTANILLA
Kiitos, Eversti!
Anteeksi. Antakaa tietä!
Tuo on sinulle. -Sanoin vain,
ettei Chickie ole tarjonnut kierrosta aikoihin.
Haukutko kitupiikiksi?
Ei, vaan loiseksi. Anna vaihtorahat.
Kiitos.
Oletko tosissasi?
Hei, Noodle.
Kun nousen laivasta taskut täynnä tuohta, kuka tarjoaa minua enemmän?
Ei kukaan. -Bingo.
Et ole ollut laivassa kolmeen kuukauteen.
Emme voi edes käydä Shillingissä hänen velkansa takia!
Paskapuhetta! En voi käydä enää Shillingissä,
sillä Keenanin veljekset hilluvat siellä.
Vihoittelevatko he yhä siskonsa takia?
En tiedä enkä halua tietää.
Kuka laittoi tuon soimaan?
Minä. Mahtava biisi!
Minäkin pidän siitä.
Paska biisi. -Ei se kovin hyvä ole.
Eversti! Vielä yksi kierros!
Ei onnistu, Donohue. Sinulla on kolmen viikon rästit.
En minä tarjoa vaan Brendan!
Onnenpoika!
Antaa tuoppien tulla!
Hei.
Ylös sängystä, senkin laiskuri! Vauhtia.
Olen jo noussut. -Etkä ole!
Puoli yhdentoista messu alkoi jo. Ylös siitä, Chick!
Kävin eilen kello viiden messussa.
Ja paskat. Olin siellä äitisi kanssa.
Tuhlaat elämäsi nukkumalla.
Valvon sitten vainajana.
Herran tähden, Chickie. Jumalanpalvelus alkoi jo!
Ylös!
JOHNSON PYYTÄÄ YHTENÄISYYTTÄ SODALLE
Mitä teet illalla, Chickie? -Mitä luulet?
Joka ilta on samanlainen.
Poika juopottelee yöt ja nukkuu päivät. Chickiellä ei ole koskaan tylsää.
Voi… Taasko se alkaa?
Merivoimien työ rahtialuksella ei ole hauskanpitoa.
Niin kai. -Se on kovaa työtä.
Voi Chickie-rukkaa.
Nyt voin rentoutua ja pitää hauskaa -
kuin professori kesälomalla.
Niinpä. Jos sinä olet professori, mummisi on Miss Amerikka.
Onko teidän pakko riidellä?
Minun talossani eletään minun säännöilläni!
Muuttaisi omilleen, jos hän haluaa kännätä ja nukkua.
Hyvä on. Muutan pois.
Se olisi rahantuhlausta.
Olet suurimman osan vuodesta merillä.
Älä lelli poikaa, Catherine.
Tuossa iässä minulla oli kaksi työpaikkaa, lapsia ja vaimo.
Onko syytäni, että panit äidin paksuksi koulussa?
Hei! -Chickie!
Tulin raskaaksi vasta häiden jälkeen!
Älä viitsi, äiti.
Menitte naimisiin tammikuussa ja Gerard syntyi kesäkuussa. Selvä homma.
Se oli karkausvuosi. -Mitä?
Mitä tarkoitat?
Gerard syntyi aikaisin.
Tavallista ensisynnytyksessä.
Johnny Knopf on kuollut.
Eikä. -Törmäsin Judy Byrneen.
Judy on Johnnyn Mo-siskon paras ystävä.
Hänhän vasta lähti sinne.
Hänen perheensä voi olla ylpeä. Poika kuoli sankarina.
Mistä sinä sen tiedät?
Ai mistäkö?
Koska hän kuoli maansa puolesta.
Tehdäkseen mitä?
Christine. Tämä ei ole oikea hetki.
Koska sitten on oikea hetki?
Emme edes tiedä, miksi taistelemme.
Herran tähden. Maamme tietää, mitä tekee, mutta ei ole kertonut vielä.
Johnson valehtelee! Hän ei edes myönnä sitä sodaksi!
Niinpä. Kaikki valehtelevat. -Niin he tekevät!
Jo riittää, Christine.
Niin, äiti. Jo riittää.
Kahdeksan naapuruston nuorta on kuollut.
Kuinka monen pitää kuolla, ennen kuin heräätte?
DOC FIDDLER'SIN PUBI
Nuoren äidin tytär ammuttiin -
hänen polkiessaan pyörää isänsä kanssa.
Pikkukylän julkisella tiellä.
Auringon paistaessa kauniina päivänä.
Tyttö menehtyy tunnin sisällä…
Knopfin ei pitänyt olla siellä.
Hänen isänsä antoi luvan värväytyä 17-vuotiaana.
Jessus. Mikä kiire sillä oli?
Hän teki isänmaallisen velvollisuutensa.
Puhut asiaa.
Tämä on hevonpaskaa. Ei tuollainen kuulu TV:seen.
Tätä ei olisi hyväksytty nuoruudessani.
Ei silloin ollut telkkareita.
Ja niin oli hyvä.
Sota ei ole TV-ohjelmaa. Se on liian todellista.
Eivätkö amerikkalaiset kestä todellisuutta?
Eivät. Eikä heidän pitäisikään.
Kuvat kuolleista sotilaista ja raajattomista miehistä -
omassa olohuoneessamme -
eivät auta ketään.
Jos Ardennien taistelu olisi näytetty TV:ssä,
olisimme luovuttaneet heti.
Me emme luovuttaneet vaan näytimme viholliselle ja voitimme.
Se oli erilaista aikaa ja erilainen sota.
Mitä nyt, Noodle? Oletko heidän puolellaan?
Voin heittää sinut ovesta.
Onpa pinnasi kireä tänään, Eversti.
Pinnani on aina kireä. Et vain tiedä, koska aloit kiristää sitä.
Vihaan tällaista.
Miksei voida vain pitää nopeat hautajaiset?
Tämä vain pitkittää ja pahentaa tilannetta.
Mulkku.
Ruumiinvalvojaiset ovat perheelle, eivät sinulle.
Se antaa heille aikaa suremiseen ennen kuin hänet haudataan.
Olet oikeassa. Ruumiinvalvojaiset ovat tärkeitä.
Kaikkien pitää saada surra.
Jessus, Danny. Etkö koskaan pidä kiinni omasta mielipiteestäsi?
Kuljet vain tuulen mukana. -Enkä.
Yritän vain olla avoin muiden ajatuksille.
Kuin koira.
"Kuin koira"?
Mitä hän tarkoittaa? -Koirat eivät tuomitse.
Minoguet saivat aamulla sähkeen.
Tommy on kadonnut.
Ei ole totta.
Hitto vie!
Uudenvuodenpallo putoaa pian. Emme saa nähdä sitä, Chick.
Ei huolta, Tommy. Putoaa se ensi vuonnakin!
En ole koskaan nähnyt sitä.
Etkö ole nähnyt pallon putoavan? -Vain TV:ssä.
Puhut paskaa.
En ole koskaan nähnyt sitä itse. Haluan nähdä sen ainakin kerran.
Mennään sitten!
Hemmetti.
Minogue-rukka. Hän oli loistokaveri.
Älä sano "oli". Ei kadonnut tarkoita kuollutta.
Jos kukaan voi selviytyä siellä, se on Tommy.
Tommy ja hänen veljensä pärjäävät aina.
Katso noita mänttejä.
Johnson, kuule huutoa! Älä tapa lapsia!
Mitä sinä teet?
VAIN KUOLLUT KOMMARI ON HYVÄ KOMMARI
Kotiin siitä, kommarisiat.
EI SODALLE!
SOTILAAT KOTIIN
Hei, älä! Mitä sinä teet?
Kynttilät edustavat Vietnamissa kaatuneita sotilaita!
Anteeksi. Luulin niitä rauhankynttilöiksi.
Onko jotain rauhaa vastaan?
Minulla on jotain sinua vastaan!
Tämä on haitaksi joukoillemme!
Marssikaa vaikka Kanadaan asti ja lukitkaa ovi takananne.
Tule, Chickie. Häivytään.
Mitä helvettiä?
Älä tapa lapsia!
Johnson, kuule huutoa! Älä tapa lapsia!
Hei! Nyt lähdetään.
Irti minusta!
Mitä helvettiä sinä puuhaat? Mene heti kotiin!
Nolaat itsesi ja perheesi!
Onko noloa, että yritän estää Inwoodin nuoria kuolemasta?
Juuri niin, koska tämä ei auta ketään.
Yritän saada heidät hengissä kotiin. Vain sinä et tee mitään.
Enkö mitään?
Palvelin neljä vuotta 18-vuotiaasta asti.
Pelasit pokeria tukikohdassa Massachusettsissa.
Välttelit luoteja ja baarilaskuja.
Älä esitä, että taistelit!
Älä viitsi. Haista paska!
Nyt lähdetään.
En mene minnekään kanssasi!
Tulen tänne joka päivä, kunnes sota päättyy.
Tämä sota on epämoraalinen!
Älä selitä meille moraalista.
Johnny Knopf haudataan huomenna ja Tommy Minogue on kadonnut,
kun sinä marssit vihollisen kanssa.
Tommyko? -Mennään kotiin.
Älä likaa Johnnyn muistoa.
Vai likaa muistoa?
Teen tämän kunnioittaakseni hänen muistoaan, senkin tolvana!
En halua, että lisää nuoria kuolee turhaan!
Turhaan? He pelastavat meidät kommunismilta!
Sota ei pysäytä kommunismia vaan levittää imperialismia!
Tuki turpasi, nätti poika!
Tuki itse omasi! -Älä vedä meitä omaan sotaasi.
Fasistisika! -Sinä olet ongelma!
Mitä hel… Minunko sotaani?
Minä vain puolustan ystäviäni,
jotka taistelevat teidän puolestanne! -Niin!
Emme tarvitse ystäviäsi tappamaan!
Tapellaanko, vauvantappaja?
En halua tapella. Tämä on rauhanmarssi.
Paskat rauhastanne! Anna tulla vain!
En tappele kanssasi. -Älä.
Pahempi juttu, koska lyön sinua kohta.
Sinä saat lyödä ensin.
Anna tulla. Iske täysillä.
Mitä sinä teet?
Älä, Chickie!
Kusipää! -Lopettakaa!
Hei! Irti!
Pysykää kaukana! Irti!
Christine!
Menkää suihkuun!
Nössöjä oli paljon enemmän, mutta me näytimme heille!
Miten poskesi sitten turposi?
Joku hippi mottasi. Siitä kaikki alkoi.
Eivätkö ne mäntit tajua, että sotilaat näkevät sellaisen paskan TV:ssä -
ja että sitä levitetään ympäri maailmaa?
Juuri sitä vihollinen haluaa.
Että seisomme erillään ja riitelemme.
Jos me emme ole yhtä mieltä,
vihollinen näyttää olevan oikeassa ja Amerikka väärässä.
Kunpa joukkomme näkisivät,
että suuri vähemmistö on heidän puolellaan.
Tarkoitatko enemmistöä? -En menisi niin pitkälle.
Useimmat tukevat heitä mutta eivät kaikki.
Minä haluaisin painua Vietnamiin -
ja etsiä Reynoldsin, Collinsin, Pappasin, Dugganin ja Minoguen.
Kaikki kulmakunnan pojat.
Veisin heille kaljaa kiitoksena kaikesta.
Pojille!
-Pojille!
Minä voisin tehdä niin.
Mitä?
Viedä heille kaljaa.
Ilmoittautuisin Vietnamiin lähtevään laivaan ja veisin olutta.
Meneekö sinne laivoja sodan aikana?
Miten joukot muuten saisivat tarvikkeita?
Aiotko oikeasti seilata sinne rahtialuksella?
Hän vain vitsailee. Jätkä on tuiterissa.
Selväpäinen hän on. Tuo on vasta viides kalja.
Älä kuseta, Chick. Pystyisitkö siihen todella?
Pystyisin ja pystyn. Lupaan sen.
Näytän pojille, että naapurustomme ja maamme seisovat heidän takanaan.
Tuo on tärkeä asia.
Todella tärkeä.
Se rohkaisee poikia.
Ehkä aito amerikkalainen olut muistuttaa, miksi he taistelevat.
Onneksi joku tietää sen.
Vie ne tällä. Siitä näkee, että ne ovat meiltä kaikilta.
Viemme pojille kaljaa.
Älä tee tätä, Chickie. Sano, että puhuit paskaa.
Se on vaikeampaa jälkikäteen. -Hyvä on.
Hanki luettelo kaikista pojista ja heidän yksiköistään.
Minä lähden Vietnamiin viemään heille kaljaa!
Kyllä! -Juuri niin!
Olet hieno mies, Chickie.
Rohkeat poikamme taistelevat ja kuolevat maamme puolesta.
Me muut istuskelemme perseellämme, mutta et sinä.
En ole tehnyt mitään vielä.
Vaikeinta on löytää alus.
Miten edes löydän heidät perillä?
Ei se liene vaikeaa. Vietnam on pieni maa.
Helvetisti puita tosin. Paikka on kuin viidakko.
McFadden palasi juuri Vietnamista. Hänellä voi olla kartta.
Hän näyttää, missä kaikki ovat.
Kuten sanoin, matka sinne on suurin haaste.
Entä jos löydän aluksen, mutta sillä ei ole tilaa?
Chickie! Käytkö katsomassa poikaani Vietnamissa?
No… -127. sotapoliisikomppania.
Se lukee hänen olkapäässään.
Hän ilahtuu nähdessään tuttuja.
Pitää vielä selvittää pari asiaa, rva Collins.
En edes tiedä, voinko mennä sinne.
Halaa häntä puolestani.
Jessus. Ihmiset hyppäävät asioiden edelle.
Mitä tarkoitat?
En koskaan sanonut meneväni Vietnamiin vaan yrittäväni sitä.
Sanoit selvästi meneväsi sinne ja vieväsi olutta.
Jos laiva löytyy.
En muista mitään siitä.
Hitto vie, Noodle! Lue rivien välistä!
En minä päätä, löytyykö laivoja vai ei.
Hyvä on. -Eikä ole.
Näytän kusipäältä, jos en mene.
Kenestä? -Heidän mielestään.
Älä heistä välitä. Eivät he usko, että lähdet.
He vain härnäävät.
Mitä? Eivätkö he usko, että lähden?
Ethän sinä lähde.
Se on sivuseikka. Miksi he luulevat niin?
Ei pahalla, mutta sanot usein tekeväsi kaikenlaista -
mutta et teekään mitään kiireiltäsi.
Mitä muka en ole tehnyt?
Sanokaa yksikin asia.
Sinusta ei tullut poliisia.
Etkä sinä pelannut Yankeesissa.
Mitä? -Sanoin ryhtyväni poliisiksi alakoulussa.
Eikö mieltä saa muuttaa koulun jälkeen?
Sitä ei lasketa.
Et valmistunut high schoolista. -Sanoinko valmistuvani?
Et myynyt pähkinöitä stadionilla.
Koska Patty Benedetto antoi parempia töitä lastaajana rekkafirmassa.
Lopetit ne hommat yhden päivän jälkeen.
Onko syytäni, että pomo oli mulkku?
Tarkoitamme vain, ettei sinun tarvitse lähteä Vietnamiin.
Kukaan ei odota sitä sinulta.
Mennään.
Koska aioit kertoa?
Että aiot viedä kaljaa kamuillesi Vietnamissa.
Richie Reynoldsin tyttöystävä Jeanie toi nämä sukat.
Richie ei saanut postissa lähetettyjä sukkia.
Sinun pitää viedä ne hänelle.
Hra Collins toi 33 dollaria Tommylle,
jotta hän voi maksaa velkansa. Käske häntä lopettaa pelaaminen.
Kuinka monta tuoppia olit kiskonut, kun kehittelit nerokkaan suunnitelmasi?
Pitäisikö minun olla kännissä auttaakseni ystäviäni Vietnamissa?
Miten kaljan vieminen auttaa heitä?
Se on ystävyyttä ja uskollisuutta. Sinä et niistä tiedä.
Voit auttaa heitä tuomalla heidät kotiin.
Voi luoja. Sama vanha sävel.
Minä en ymmärrä,
miten saat kaikki tölkit laivaan.
Älkää naurako hänelle.
Yllytätte hänet tähän ja tapatatte hänet.
Lopeta, Catherine.
Kukaan ei ole kuollut nukuttuaan iltapäivään asti.
Chickie on kunnossa.
Rva Minogue. Minä…
Kuulin, että aiot käydä poikien luona.
Vie tämä Tommylle, kun näet hänet.
Tulkaa sisään. -Ei.
Minä vain tuon nämä.
Tommy on kateissa, mutta hänet löydetään varmasti.
Pitäkää te ne, rva Minogue.
Jos todella lähden, haen ne teiltä. Lupaan sen.
Tommy sanoi ottaneensa nauhan mukaan, mutta ei hän tainnut ottaa.
Ei kahdesta rukousnauhasta haittaakaan ole.
Ei kai.
Kiitos, Chickie.
Tervehdys.
Onkohan mikään laiva lähdössä Vietnamiin?
KONEHUONE PURSERI
Rahtialus Drake valmistautuu lähtöön.
Onko noin? Milloin?
Klo 17.00.
Tänä iltanako?
Kolmen tunnin päästä? -Niin.
Se lähtee Jerseystä Panamaan ja sieltä suoraan Vietnamiin.
Matka kestää pari kuukautta.
Siellä tuskin tarvitaan enää rasvaria.
Vai rasvaria…
Sinua onnisti. Yhdelle on vielä tilaa.
Miksi se lähtee Jerseystä?
Sen lastina on 10 000 tonnia ammuksia.
Puoli Manhattania räjähtäisi, jos tulisi mokia.
Kuka Jerseyä kaipaisi?
Haluatko pestin?
TAKSI
Chickie!
Et voi olla tosissasi.
Mitä?
Älä tee tätä. Se olisi todella tyhmää.
Tyhmempää kuin kylttien kanniskelu?
Älä aloita. Minä en kantanut kylttiä.
Marssit kyltin kantajan kanssa.
Kuvittele, millaista on olla sotilas,
joka heti kotiin saavuttuaan näkee sen kyltin.
Ole kiltti, Chick.
Sinä kuolet sinne. -Enkä.
Kyllä kuolet! En ymmärrä. Miksi teet näin?
Kaikki muut tekevät jotain.
Minä en tee mitään.
Kolme päivää lomaa? Sinussa on munaa, Donohue.
Kukaan ei saa kolmea päivää.
Ei konehuone huolla itseään.
Tein tuplavuoroa tänne asti ja olen hoitanut kaikki vuoroni.
En välitä paskaakaan.
Äläkä puhu minulle kuin merivoimissa, perseennuolija.
Kukaan ei poistu alukselta. Olemme sota-alueella.
Minun on pakko.
Vai on? Mitä yrität, Donohue?
Haluan etsiä velipuoleni. Ricky Dugganin ilmatiedustelusta.
Velipuolen? Eikö hän ole edes oikea veli?
Ei onnistu. Et saa vapaata puolikkaan veljen takia.
Minulla on romukoppa hoidettavana.
Hän on oikea veljeni. Meillä on sama äiti.
Isäni kuoli taistellessaan Okinawassa.
Äiti meni uusiin naimisiin ja sai Rickyn.
Kasvoimme rinnatusten kuin oikeat veljet.
Sain juuri kuulla, että isäpuoleni eli Rickyn isä on kuollut.
En halua Rickyn saavan uutisia kirjeessä -
tai puhelimessa.
Haluaisin kertoa sen kasvotusten.
Miten hän kuoli?
Halvaukseen.
Kestikö se kauan?
Ehkä pari viikkoa. Se näytti aika pahalta loppua kohden.
Missä velipuolesi on?
Pohjoisessa. Laskeutumisalue Janella.
Luoja.
Siellä on totiset paikat. Joutuisit keskelle verilöylyä.
Kai sinä sen tiedät?
No… Hän on veljeni.
Löytyykö tietoja velipuolesta -
siltä varalta, että Donohue astuu maamiinaan?
Kaikki on tässä.
Hyvä on. Sinulla on kolme päivää aikaa.
Kello on 8.05. Jos et palaa 72 tunnin ja yhden sekunnin sisällä,
sinun on parasta olla kuollut. -Selvä. Annan sanani!
SOTILASPOLIISI
Hei. Oletteko 127. sotapoliisikomppaniassa?
Kyllä. Entä sitten?
Tunnetteko Tommy Collinsia New Yorkista?
Kyllä me hänet tunnemme.
Oikeastiko? -Niin.
Satutteko tietämään, mistä löydän hänet?
Miksi? -Toin hänelle kaljaa New Yorkista.
Miksi oikeasti etsit Collinsia?
Olen tosissani. Minä…
Kassi on täynnä kaljaa kotipuolesta.
Haluatko uimaan, neropatti?
En minä vedätä teitä.
Olen tosissani. Tässä.
Arvatkaa mitä. Teillekin liikenee.
SOTILASAPU
Hei, Pete. Päästä hänet sisälle.
Hän on jossakin tuolla.
Kiitos. -Ole hyvä.
Kuka teistä donitsinrei'istä haluaa ensin turpaansa?
Mitä sanoit? -Kuulit kyllä, neitiseni.
Ei asepuvusta ole apua.
Antaa tulla vain. Tungen sinut kypäräsi sisään.
Chickie! Mitä sinä täällä teet?
Eksyin kulmille.
Ei, oikeasti. Mitä sinä…
Tämä on kamuni kotoa. Chickie Donohue.
Jaa.
Sinulla on outoja kamuja, Collins.
Totta vie. Arvatkaa mitä.
Tämä outo kamu kulki 10 000 meripeninkulmaa -
tuodakseen teille maltaisen kiitoskortin.
Isoisäni kehotti aina soittamaan ovikelloa kyynärpäällä.
Tuo on irlantilainen tervehdys.
Kas tässä. -Terve, Irlanti.
Terve.
Tässä.
Uskomatonta, että tulit tänne asti tuomaan minulle oluen.
En vain sinulle.
Vien sitä myös Dugganille, Reynoldsille ja Pappasille.
Tosi hoopoa. -Onko?
Yhtä hoopoa kuin se, kun imaisit tissimaitoa sukulaispoikasi tuttipullosta?
Oliko se siskosi tissimaitoa?
Ei, vaan veljen vaimon. En ole kusipää.
Hei, odota.
Isäukkosi antoi tämän. 33 taalaa pokerivelkojasi varten.
Kiitos. -Mitä hittoa, Almeida…
Älä. Olemme nyt tasoissa.
Mitä helvettiä tämä on?
Asento!
Mistä kaljat tulivat?
Kuka helvetti sinä olet?
Chickie Donohue.
Entä mitä sinä täällä teet?
Hän nousi laivasta.
Puhuinko sinulle, Collins?
Mitä teet täällä?
Matkustelen vain.
Tarkenna hieman.
Tarkemmin ottaen matkustelen Vietnamissa -
ja tuon olutta mahdollisimman monelle kotikulmieni ystävälle.
Kuljetko maan sisällä? Yksinkö?
Juuri niin.
Ymmärrän.
Lepo.
Samat sanat.
Hän vaikuttaa mukavalta. -Sitä hän ei ole.
Sekosiko hän?
Ettekö tajua?
Hän luulee, että Don Ho on "turisti".
Minähän olen turisti.
Turisti on CIA-agentti. -Älä viitsi.
Vain CIA-agentti kulkisi kuteissa, jotka sopisivat golfreissulle.
Erickson on oikeassa.
Upseerit eivät pidä CIA:sta tukikohdassa.
He pelkäävät joutuvansa taisteluvartioon.
Oikeastiko? Luuleeko äijä, että olen joku James Bond?
Siinä tapauksessa…
No niin!
Reynolds on tuolla. -Niin.
Duggan on jossakin täälläpäin, ja Pappas on…
Ammussäiliöiden luona.
Joten… Mikä on hyökkäyssuunnitelmani? -Paljonko aikaa sinulla on?
47 tuntia.
Tiukkaa tekee.
Hän voi aloittaa Dugganista ja sitten kiiruhtaa…
Reynoldsin luo. -Niin.
Ja sitten takaisin Pappasin luo?
En tajua. Miksen mene Pappasin luo ensin?
Tukikohta on ihan vieressä.
Siloposki puhuu asiaa.
Pappas on lähimpänä, mutta aikaa menisi eniten.
Long Binh on Vietnamin suurin ammussäilö.
Siellä tarkastetaan taustat.
Kysellään tyttöystävistä, lasketaan peräpukamat…
Westmorelandiltakin kestäisi matkassa puoli päivää.
Ensin Dugganin ja toisen luo. -Reynoldsin.
Jos olet yhä hengissä ja aikaa riittää, voit vilkaista Pappasia paluumatkalla.
Miten aiot matkata?
En tiedä. Ajattelin liftata.
Mitä? Eikö sinulla ole suunnitelmaa?
Oletko tosissasi?
Miten voisin suunnitella? Ei täällä ole turistibusseja vai onko?
Jösses. -En minä tiedä.
Miten olisi lento laskeutumisalue Janeen?
Lentokoneellako? -Eihän hän ole sotilas.
Hetkinen. Miksen voi liftata? Eikö täällä ole teitä?
Ehkä kotona ei tiedetä vielä, että täällä tulee tulta munille.
Oletteko sekaisin?
Anna se tänne.
Älkää auttako. Hän pääsee vielä hengestään.
Sinun pitää häipyä täältä.
Kerään kohta tavarani. En halua teille vaikeuksia.
Ei, vaan pois Vietnamista.
Lähden heti, kun olen nähnyt muutkin kaverit.
Et voi olla tosissasi.
Sait minut känniin Vietnamissa, ja tätä nauretaan vielä monta kertaa.
Lopetetaan, kun olemme voitolla.
En tullut tänne asti luovuttaakseni heti.
En voi päästää sinua tuonne kuin jotain Bambia,
jonka aivot posautettaisiin kuin Knopfilla.
Älähän nyt. Huolehdit liikaa.
En minä taistele vaan toimitan kaljaa.
Etkö tajua? Tämä ei ole mikään lännenleffa,
jossa sankarit ja roistot tunnistaa helposti.
Tämä on sissisotaa, jossa vihollinen voi iskeä koska tahansa.
On mieletön ajatus viedä kaljaa sotatantereelle.
Et kai oikeasti uskonut pystyväsi tähän?
Miksi luulet minun tulleen Vietnamiin asti?
En tiedä! Ehkä hävisit vedon, pakenet poliisia -
tai panit tytön paksuksi. En tajua!
Vaikka haluaisitkin tehdä sen, et pääsisi eteenpäin.
Armeijan lisäksi vain lehdistö saa kulkea vapaasti.
Sitten puhun lehtimiehille.
He ovat hotelli Caravellessa mutta eivät auta siviiliä.
Olen amerikkalainen. Yksi heistä.
Ette ole lainkaan samanlaisia.
Unohdat, kenelle puhut.
Chickielle.
Vartioi sinä aluksia. Minä hoitelen lehdistön.
Ei kiitos.
Kiitos.
Oletko amerikkalainen?
Olen.
Oklahomasta?
Ei. New Yorkista.
Oklahoman läheltä?
Ei oikeastaan. Se on aika kaukana.
Oklahoma! Hyvä elokuva.
Niin. Hyvää futista myös.
MacRae. Hieno näyttelijä.
Gordon MacRae. Niin on. Hän on todella taitava.
Hei. Tiedätkö, missä hotelli Caravelle on?
Kaksi risteystä. Vasemmalla.
Turvallista kävellä. -Selvä.
Oklahoma?
Kiitos paljon!
HOTELLI CARAVELLE
Päivää. Nimeni on Hien. Miten voin auttaa?
Viski soodalla, kiitos.
Viski soodalla tulossa.
Tämä on melkoinen paikka katsella sotaa.
Sota on kaukana, mutta sitä hallitaan Saigonista käsin.
Tiedätkö, mistä löytäisin lehtimiehiä?
Lehdistöäkö? Heitä tikka, niin osut lehtimieheen.
Vai niin. Kiitos.
Miten menee?
Olen amerikkalainen.
Varmuuden tunne ja kasvava optimismi -
ovat vallalla koko maassa.
Mitä paskaa. Kuulitko tuon?
Westmoreland väittää, että tunnelma Vietnamissa on myönteinen -
ja että kommunistit pakenevat kauhuissaan.
Lasit tyhjiksi. Aika lähteä kotiin.
Etelävietnamilaisten määrä -
hallituksen suojelemilla alueilla on kasvanut yhä miljoonalla -
viime vuoden tammikuun jälkeen.
Hiljennä valehteleva paska.
Hei! En pidä tuollaisesta.
Puhut Yhdysvaltain presidentistä.
Hän ansaitsee kunnioitusta.
Miksi?
En välitä, mitä mieltä olet hänestä ihmisenä,
mutta Yhdysvaltain presidentin asemaa pitää arvostaa.
Ajattele, kuka hän on.
Pitäisikö meidän kunnioittaa miestä, joka väittää amerikkalaisille,
että olemme voitolla?
Ja että me eli lehdistö salailemme sitä.
Se koira älähtää…
Hien.
Vielä yksi Jeesuksen muistolle.
Kerrohan.
Miten sinusta tuli sotauutisten asiantuntija?
En väittänyt olevani asiantuntija.
Kiitos tiedosta.
Anteeksi vain. Kotipuolen ihmiset saavat uutisensa teiltä,
eivätkä ne ole olleet kovin myönteisiä viime aikoina.
Miksi pitäisi olla?
Etkö ymmärrä, miksi on tärkeää saada myönteisiä uutisia sodasta?
En.
Etteivät he menetä toivoa. Kaikki ovat sekaisin ja…
Te viette ihmisistä puhdin.
Yllytätte mielenosoittajia ja…
Tarkoitan vain,
että voisitte joskus antaa tukenne pojillemme.
Kertomalla totuuden sodasta me annamme pojille tukemme.
Siltä ei näytä minun TV-ruudussani.
Miten itse tuet heitä?
Minä tuen heitä…
Monin tavoin. Eri tavoilla.
Niin arvelinkin.
Ensinnäkin -
kuljin 12 000 meripeninkulmaa tuodakseni sotilaskamuilleni lahjan.
Millaisen lahjan?
Olutta. Pistä paremmaksi.
Vai olutta?
Täältäkin saa olutta.
Niin, mutta ei amerikkalaista olutta.
Tämä olut tuli New Yorkista asti, joten…
Olut ei ole pääasia.
Yritän näyttää heille,
että heistä välitetään kotona.
Pakko myöntää.
Tuo on typerä mutta jalo ele.
Voitteko auttaa minua?
Minun on päästävä laskeutumisalue Janeen menevään koneeseen.
Arvaa mitä. Voin järjestää jotain.
Voin varata sinulle lennon Biên Hoàsta.
Haluatko käytävä- vai ikkunapaikan?
En välitä.
Haluatko ensimmäiseen luokkaan? Entä aterian?
Mitä vain haluat.
Pahoittelen.
Pakkaa kaljasi ja palaa osakuntataloosi.
Edes meitä ei päästetä sinne.
Älä anna heidän suututtaa. Et voi voittaa.
Yhdessä asiassa he ovat oikeassa.
On impossible matkustaa maassani nyt.
Vain armeija kulkee.
Armeijako?
YHDYSVALTAIN ARMEIJA
Minne matka? -Yritän päästä Bien…
Bien… Ilmatukikohtaan.
Sisään vain. Voin viedä sinut. -Voitko?
Kiitos.
YHDYSVALTAIN ILMAVOIMAT
Kiitos!
Sisään ja ylös portaita.
Hei. Onko täällä konetta, joka lentäisi laskeutumisalue Janeen?
Voin saada teidät aika pitkälle, mutta loppumatka menee kopterilla.
Laita nimeni matkustajaluetteloon. John Donohue.
Sanoitteko Donohue? -Niin. John Donohue.
Entä mikä on sotilasarvonne?
En ole armeijassa.
Sitten kapteenin pitää antaa hyväksyntä.
Hyvä on. Voit hakea hänet.
Hae hänet!
Niin?
Sinäkö haluat Janeen?
Juuri niin.
Oletko siviili?
Olen, teidän osaltanne.
Olet yksi heistä.
Mikset kertonut, alokas?
Laita herran nimi heti matkustajaluetteloon!
Selvä on.
Voit nousta koneeseen heti, kun ruumiit on purettu.
Vai niin.
John Donohue?
Ei.
Anteeksi. Nimi meni varmaan väärin.
Kapteeni Dyer Saigonista käski minua auttaa kaikin tavoin.
Ai niin. Olen Donohue, mutta minua kutsutaan Chickieksi.
Käskikö kapteeni auttaa minua?
Kyllä. Hän on ylempi upseerini.
Minua siirrellään tämän -
ja Tan Son Nhutin ilmailutukikohdan välillä.
Habershaw. Luutnantti Habershaw.
Voin ottaa tuon, hra Donohue. -Kiitoksia.
Miten voin olla avuksi?
Tarvitsen kyydin laskeutumisalue Janeen.
Onnistuu. Saan helikopterin valmiiksi tunnin sisällä.
Todellako?
Täydellistä.
Oletteko syönyt?
En ole. Millaista ruoka on täälläpäin?
Se kulkee hyvin suolessa.
Kuulostaa hyvältä.
Olisi kunnia, jos söisitte kanssani upseerikerholla.
Eräs ystäväni tapaisi teidät mielellään.
Kiitos, Abershaw, mutta…
Ruokahaluni katosi lentomatkan aikana.
Oletteko varma? -Olen.
Meillä on parasta viskiä Tokion tällä puolen.
No…
UPSEERIEN RUOKALA
Millä osastolla olette?
Kuljetus- ja ruumispalvelussa.
Kuskaamme kuolleita.
Omia sotilaitamme. Palveluksessa kuolleita. Arkuissa.
Taitaa olla rankkaa -
nähdä kuolleita joka päivä.
En ajattele sitä liikoja.
Ehdin ajatella sitä myöhemmin.
Voitteko kertoa mitään suunnitelmistanne?
Voitte luottaa meihin. -Älä viitsi.
Jos hän luottaisi meihin, hän olisi kehno CIA-agentti.
Se on totta.
Jos olisin CIA-agentti.
Minä muuten en kertonut Fuscolle, kuka olette.
Se tieto tuli kapteeni Dyerilta.
En koskaan paljastaisi teitä.
Olen nähnyt kaikenlaista, ja kaikki pysyy täällä.
Aivan kaikki.
Täältä löytyy paljon.
Ettekö voisi antaa pientä vinkkiä?
Kertoa ilman, että kerrotte.
Hyvä on. Sanotaan vaikka,
että tulin toimittamaan kaljaa kaverille.
Kaljaako? Kenelle?
Ystävälle B-komppaniassa. Ilmatiedustelussa.
Tynnyrinkö?
Tölkkejä.
Vau. Siitä tulee melkoinen löylytys.
Tämä on ollut suuri ilo.
Jos te tai väkenne tarvitsee koskaan apua…
Jos jotain pitää kuljettaa tänne tai pois täältä -
ja pysyä salassa, voitte luottaa minuun.
Hyvä tietää.
Saanko kysyä jotain? -Anna mennä.
Jos joku haluaa tehdä työtänne, miten hän saa Langleyn huomion?
Langleyn? -Päämajan.
Miten CIA-pomot löytävät miehensä?
Ole hyvä sotilas ja hyvä ihminen.
Sitä olenkin. Ellen pyydä liikoja, voisitteko mainita nimeni jollekulle?
Mihin helikopteriin nousen?
Tuohon. -Selvä.
Voisitteko mainita minut?
Hyvä on sitten.
Kiitos. Arvostan sitä todella.
Tarvitsetteko nimeni ja komppaniani? -En. Löydämme sinut.
Luutnantti Gill Habershaw. 528 tukipataljoona.
Se auttaa paljon.
Kuka tuo tyyppi on? -En tiedä.
Etsin Rick Duggania. -Ketä?
Rick Duggania.
Onko määräyksiä? -Ei.
Näytä paperisi.
Ei ole mitään.
Ei määräyksiä eikö papereita. Salatehtäväkö?
Perkules! Minulle ei koskaan kerrota mitään.
Kutsu Duggan väijytyspaikasta.
Hänellä on vieras.
Mikä on nimenne?
Kutsu hänet vain. Haluan yllättää hänet.
Romeo-45. Tässä Romeo-06. Loppu.
Romeo-45 vastaa.
Duggan, ilmoittaudu operaatiokeskukseen.
Nyt hetikö?
Se on 200 metrin päässä, ja tilanne käy kuumana. Loppu.
Heti.
Tulituksen aikanako? Loppu.
Niin. Loppu.
Hän on tulossa.
Hyvä on. Hieno homma.
Hienoa.
Menen tänne piiloon. Peittäkää minut tällä.
Emme.
Hyvä on.
Käskit tulla, kessu. -En.
Chickie?
Mitä sinä täällä teet? -Toin kaljaa.
Kenen kanssa? -Olen sinun kanssasi.
Oikeasti, Chickie. Mitä helvettiä sinä teet täällä?
Mietin poikien kanssa, miten voisimme piristää teitä.
Sitten tajusimme! Kaljalla. Toin sinulle kaljaa.
Tyhmä paska! -Mitä?
Minä melkein kuolin!
Hetkinen, Duggan. Onko tuo molopää siviili?
Kyllä, kessu.
Onko hän hullu?
En tiedä. Oletko, Chickie?
Mitä? En.
Toit kaljaa taistelutantereelle. -Entä sitten?
Kävin juuri Collinsin luona. Se ei haitannut häntä.
Löysitkö Collinsin?
Löysin.
Se oli helppoa. Hän oli aivan laivani vieressä Saigonissa.
Kohta etsin Reynoldsin ja Pappasin.
Eräs nainen yritti muuten myydä minulle käärmeen.
Onko tämä sinusta hauskaa? -Mitä?
Tämä ei ole hauskaa! -Ei se ole hauskaa!
En tee tätä huvin vuoksi, Ricky!
Teen sen teidän kaikkien vuoksi.
Tämä on sotaa, Donohue. Et saisi olla täällä.
Palaa heti laivaasi, Chickie.
Unohda muut. Voit tarjota heille tuopin kotona.
Täällä on vaarallista.
Tiedän kyllä.
Et tiedä, tai muuten et olisi täällä!
Jos jatkat typerää reissuasi, menetät henkesi varmasti.
Voimmeko saada vispilän tänne viemään hänet pois?
Liian vaarallista. Mikään ei lennä ennen aamua.
Mitä minä hänelle teen? -Hitostako minä tiedän? Ota mukaasi.
Olen väijytyspaikassa. -Sinun ongelmasi, Duggan!
Haluatko kokea Vietnamin?
Nyt saat kokea. Kerää kamasi.
Kerää kamasi! -Hyvä on.
Hei.
Kiitos.
Mitä varten tuo on? -Vihollisia varten, tollo.
Jos olet joutua vangiksi, ammu itsesi, tai sinulta kidutetaan tietoja.
Mitä tietoja? En minä tiedä mitään.
Eivät he sitä tiedä!
Hyvä on. Onpa hän kireänä.
Huono ajatus, kessu.
Hän ampuisi vain omia.
Mitä höpötät? Osaan ampua. Olin armeijassa.
Missä palvelit? -Massachusettsissa.
Anna se.
Oletko valmis?
Kyllä kai. Mitä teemme?
Juoksemme henkemme edestä.
No niin.
Olemme puolessavälissä. -Mitä?
Seuraa minua kolmosella. Yksi…
Odota nyt.
Mitä? -Mennään takaisin.
Paluu on yhtä pahaa kuin jatkaminen.
Pysytään sitten tässä.
Olemme ei-kenenkään-maalla.
Ei se minua haittaa.
Meidän pitää jatkaa.
Emmekö voi kutsua vaikka panssarivaunua?
Ei täällä ole panssarivaunuja.
No niin. Kolmosella.
Yksi, kaksi, kolme.
Voi paska!
Voi luoja. Voi paska.
Pystyin ajattelemaan vain…
"Mitä jos nämä ovat viimeiset hetkesi?"
Minä taas ajattelin vain:
"Toivottavasti he tähtäävät ääliöön ruutupaidassa."
Rauhoitu. Yksi kaljoistasi vain räjähti.
Se oli vain kalja.
Anna pimeänäkökiikarit, Duggan. Näen paljon liikettä.
Mitä nyt? Onko kaikki hyvin?
Vietnamin asevoimat on liikkeellä.
Asevoimat? -Varmaan pelkkä läpikulkumatka.
Jos he hyökkäävät, tukikohtaan.
Hyvä on. Ja se on…
Siellä, mistä tulimme. -Niin. Aivan.
Käske sytyttää valot. Katsotaan, mitä löytyy.
India-26. Tässä Romeo-45.
Tarvitsemme valoa asemamme edustalle. Loppu.
Kuitti, Romeo-45. Valoa tulossa.
Kuka tuo runkkari on?
Hei.
Naapurini kotoa. Hän toi kaljaa.
Mitä helvettiä tarkoitat? -Jätkä loikkasi laivaan New Yorkissa -
ja tuli tänne asti tuodakseen minulle kaljan.
Oikeastiko? -Niin.
Hetkinen. Väitätkö, ettei sinun ole pakko olla täällä,
mutta tulit silti?
Niin.
Hei.
Montako kaljaa toit?
Aika monta.
Nyt olisi hyvä aika juoda niitä.
Niinkö?
Busker.
Ne ovat hieman lämpimiä.
Hyvää.
Reynolds kuoli.
Mitä?
Kuulin pari päivää sitten.
Ei.
Hemmetti.
Hän oli aina yhtä hymyä.
Jep.
Oletko kuullut Minoguesta?
En.
Yritetään nukkua.
Missä?
Täällä. Hotellimajoitustako odotit?
Vedä tämä päällesi, jos sataa.
Oletko todella Dugganin naapuri?
Olen.
Parin asunnon päässä,
mutta kuulen silti hänen isäukkonsa huudon.
Äijä huusi paljon.
Mistä olet kotoisin?
Phillystä.
Koska pääset kotiin?
En pidä enää kirjaa.
Koska se tietäisi pahaa onnea?
Kävin kotona ensikomentoni jälkeen.
En sopinut joukkoon.
Siksi palasin tänne.
Kahdesti.
Sovin tänne paremmin.
Luoja.
Aika mennä.
Onko se ohi?
On. Sinä kuolit.
Ei se ollutkaan kamalaa.
Sitten mentiin.
Hetkinen vain. Odottakaa.
Yksi aamiaisolut.
No niin. Yksi vain. -Kiitos.
Hei, pojat. Hymyä.
Hei. -Tässä.
Kiitos. -Hienoa.
Saako olla? -Kyllä vain.
Leikekirjaasi varten.
Älä avaa sitä 90 sekuntiin. -Selvä.
Kiitoksia.
Mitä hän tekee?
Mitä?
Jätkä polttaa ruohoa.
Entä jos kersantti saa tietää?
Kersantti varmaan myi sen.
Kuule, Chick.
Minä ja pojat ilahduimme, kun toit meille kaljaa.
Kusipäät hymyilivät ensimmäistä kertaa viikkokausiin.
Lähdemme kuitenkin partioon, etkä sinä voi tulla mukaan.
Et edes haluaisi tulla.
Helikopterit saapuvat 2-3 tunnin päästä,
kunhan täällä selkenee.
Hyppää ensimmäisen matkaan.
Niin.
Hyvä on.
Ai niin. Sinulle on jotain.
Reynoldsin tyttöystävä pyysi tuomaan nämä.
Sinulla on niille käyttöä.
Istut muuten norsunpaskassa.
Vietkong käyttää norsuja juhtina.
Todellako? -Niin.
Lupaa, että palaat heti laivaan, Chick. Lopeta matkasi tähän.
Niin. Hyvä on.
Minun pitää muutenkin mennä. Aika käy vähiin.
Vauhtia, Duggan!
Tulen heti, kessu.
Kiitos, että tulit tänne asti, Chick.
Vain sinä olet tarpeeksi hullu tekemään tällaista.
Pidä huolta itsestäsi, Ricky. -Niin.
Nähdään kotipuolessa.
Älä kanna hänestä huolta.
Jotkut ovat liian tyhmiä tapettaviksi.
Hei. Voitko viedä minut Saigoniin? -Viettekö hänet sinne?
Kenet?
YHDYSVALTAIN ARMEIJA
Missä loput ovat?
"Ketkä?"
Tarvitsen nimiä ja heti. Kuka auttaa teitä?
"En tiedä mitään."
Selvä on. Vyöt kiinni.
Katsotaan, osaako paskaläjä lentää!
Nyt!
Hei!
Saat 10 sekuntia aikaa kertoa tai lennät ovesta! Tarkoitan sitä!
Mitä helvettiä sinä teet?
Kuka auttaa teitä?
Hän vannoo, ettei tiedä mitään.
Käske sitten keksiä jotain tai päästän irti!
Käske miehen kertoa, mitä hän haluaa kuulla!
Saimme tiedon!
Selvä! Laskeudutaan!
KON TUMIN LENTOKENTTÄ
LEMPEÄ YLÄILMOISTA
Mitä nyt? Ei tämä ole Saigon.
Mitä puliset? Parisi käski laskeutua Kon Tumiin.
Kuka olet?
Turisti kuten sinäkin! -Vai niin?
Mikä matkatoimisto?
Sama kuin sinulla.
Sanon pomolle terveisiä.
KON TUMIN LENTOTOIMISTO
Pahoittelen. En löydä lentoa Saigoniin.
Jatka etsimistä.
Minun on päästävä satamaan ennen aamua. Pitää lentää tänään.
Ehkä voit lentää Saigoniin samalla kopterilla, jolla tulit.
En voi mennä sillä.
Joku yrjösi lounaansa sisälle. Ällöttävää.
Entä nuo?
Ne hajosivat.
Mekaanikot tulevat Pleikusta korjaamaan ne.
Voit yöpyä parakissa ja lentää huomenna. -Minähän sanoin, että pitää palata…
Onko Pleikussa koptereita?
On. Se on helikopteritukikohta.
Kuinka kaukana se on? -24 kilometriä etelään.
Amerikan kielellä. -Noin 16 mailia.
Voiko joku viedä minut sinne? -Ei tänä iltana.
Voit mennä mekaanikkojen kanssa huomenna.
Entä jos kävelen? -16 mailiako?
Voin vaikka liftata… -En suosittele sitä.
Vietkong omistaa tiet öisin.
Hyvä on. Hetkinen vain. Katson, mitä voin tehdä.
Kiitos.
Onko mitään?
Ei, mutta tiedätkö mitä?
Voin viedä sinut Pleikuun itse.
Oikeastiko? Voitko lähteä tuosta vain?
Voin, kunhan palaan tunnin sisällä.
Mahtavaa. Missä huussi on? Pitää käydä kusella.
Viimeinen ovi vasemmalla.
Nähdään talon edessä.
Kiitos.
Voi paska! Hän juoksee karkuun! Menoksi!
No niin. Häivytään.
Raquel Welch on tänään seurassamme. Nätti tyttö.
Kyllä vain.
Juon sille.
Juotko?
Sinä juot…
"Tuossa on puu. Juon vaikka sille."
Mitä arvelet, Chick? Oliko minulta oikein värväytyä?
Teet oikein, Tommy.
Niin. Minäkin uskon niin.
Mutta joskus…
Mitä?
Kaikki vaivaa.
Koko juttu on… Se hämmentää minua.
Kuulemme paljon sodan tapahtumista, ja jokaisella on oma mielipiteensä.
Kenellä muka?
Leo-sedälläni.
Hän käytti liekinheittäjää 2. maailmansodassa.
Edes hän ei haluaisi Vietnamiin, koska hän ei tiedä, ketkä ovat natseja.
Onko natseja vieläkin?
Vihollisia.
Ketä vastaan taistelemme?
Punaisia vastaan. Kommareita.
He haluavat tulla tänne ja vallata maamme.
Siskosi ystävät väittivät toisin.
Vihollista ei kuulemma ole. Se on pelkkä vapaussota.
Puolustamamme ihmiset eivät edes halua meitä sinne.
Minogue. Älä kuuntele siskoni ystäviä.
Oikeasti… Typeriä kolumbialaisia.
Hei, Tommy.
Menet sinne puolustamaan Amerikan yhdysvaltoja.
Miksi ihmeessä se ei olisi oikein?
Niin. Olet oikeassa, Chick. Olet todella oikeassa.
Penteleen…
Ei! Älkää ampuko!
Älkää ampuko!
Chickie? Onko siinä Chickie Donohue?
Kuka siellä?
McLoone! -Kuka?
Kevin McLoone Dyckman Streetiltä! Jessus! Mitä sinä täällä teet?
Loony?
Tunnetko hänet?
Pelasimme koripalloa nuorisokerhossa.
Mitä hittoa, Chickie? Olenko kuollut?
Miksi olet viidakossa keskellä Vietnamia?
Pitkä tarina. CIA jahtaa minua.
Mutta… -He yrittävät tappaa minut.
Mitä ihmettä sinä puhut?
Keskustiedustelupalvelu.
Minua jahdataan. -Joten tulit Vietnamiin?
Ei. Tulin tuomaan Dugganille, Reynoldsille ja muille pojille olutta.
Hetkinen. Olutta? Mitä tarkoitat?
Halusin tuoda heille olutta.
Nyt CIA on perässäni, koska näin jotain, mitä ei olisi pitänyt.
Mitä näit?
He heittivät ihmisiä helikoptereista.
Mistä tiedät, että he olivat CIA:ssa? -Olin helikopterissa.
Hetkinen. Oletko CIA:ssa?
En. Mitä ihmettä? En ole. He luulivat, että olen.
Majuri puhui minulle ja näki vaatteeni, joten leikin mukana.
Hetken ajan…
Sitten he alkoivat heitellä ihmisiä koptereista.
Eräs kaveri lupasi viedä minut Pleikuun asti,
ikään kuin hän voisi vain lähteä.
Tiesin, että hän kusetti saadakseen minut ansaan.
Käsivarttani pitkin kiipesi valtava toukka,
joka oli mennä suuhuni.
Kuule… -Se oli todella…
Vedä henkeä ja tule jeeppiin. Häivytään ennen kuin meidät tapetaan.
Tule nyt. -Hyvä on.
Anteeksi.
Voitteko heittää minut Pleikuun?
Olemme menossa Kon Tumiin.
Se on ihan lähellä… -Mitä? En voi palata sinne.
CIA on siellä. -Luojan tähden.
Minun on heti päästävä laivaan Saigonissa.
Olen pahoillani. Meidän pitää mennä sinne.
Hyvä on. En tule mukaan.
Hei.
Älä viitsi, Chick. Tule takaisin jeeppiin.
Viemme sinut Saigoniin emmekä anna CIA:n napata sinua.
Ei. En palaa Kon Tumiin.
Olen tosissani, Kev.
Joudun vaikeuksiin, jos en häivy tästä maasta.
Meillä ei ole valinnanvaraa.
Meidän pitää korjata helikopterit. Jos jäät tänne, olet vainaa.
Otan sen riskin.
Älä ole tuollainen kusipää! -Älä itse ole!
Tunnet minut, Loony. Miksi sepittäisin jotain tällaista?
Ole kiltti, Kev.
Käännä auto, Mason.
Kiitos.
Hei. Mitä niille norsuille tapahtui?
Napalmia. Ihme, että mikään voi elää täällä.
SUITSUKETTA JA PIPARMINTTUA
Olen pahoillani, Kev. Arvostan tätä todella.
Ei sitä joka päivä saa auttaa salaista agenttia.
Hei, Chick.
Olen pahoillani Tommy Minoguesta. Olitte läheisiä.
Ei tämä ole ohi. Häntä ei ole vain löydetty.
Niin. Hyvä on.
Pärjäile, Loony. Nähdään kotipuolessa.
Hei, Kev.
Paljon kiitoksia.
Draken piti lähteä vasta huomenna.
Vihollinen suunnittelee hyökkäystä.
Purimme ensin laivan ammuslastin.
Se on matkalla Manilaan.
Eihän se voi lähteä. Olen rasvari. Vastaan konehuoneesta.
Ilmeisesti laiva ei välitä paskaakaan.
Miten saan sen kiinni?
Oletko nopea uimari?
Ei naurata.
Etkö voi pyytää alusta pysähtymään?
En voi.
Älä viitsi.
Olen siviili ja haluan pois sodasta.
On paljon vaikeampaa päästä pois sodasta kuin joutua siihen.
Noudata varasuunnitelmaasi.
Ei ole varasuunnitelmaa.
Sitten näyttää siltä, että olet kusessa.
Oklahoma!
New York. Hauskaa uuttavuotta.
Kiitos. Olet kuukauden myöhässä, mutta…
Ei. Tänään on Tếtin aatto. Vietnamilainen uusi vuosi.
Vai niin. Hauskaa uuttavuotta.
Hei. Missäpäin on suurlähetystö?
Aivan nurkan takana. Et voi eksyä.
Minkä nurkan?
Tule. Minä näytän. Ei minua kuunnella muutenkaan.
Sodan jälkeen aion käydä Oklahomassa.
Todellako?
Täältä tuskin on suoraa lentoa Oklahomaan.
Tule New Yorkin kautta, niin tarjoan oluen.
Hyvä on. Ovatko newyorkilaiset mukavia?
Parhaita.
Älä vain katso suoraan silmiin, tai joudut tappeluun.
Suurlähetystö.
Kiitos.
Hei. Millä New Yorkin kadulla asut?
Oletko tosissasi? Tuletko oikeasti?
Paitsi jos sinä et ole tosissasi.
Kyllä olen. Enemmän kuin sinä.
Tässä on osoitteeni.
Puhelinnumeroni myös. Soita minulle. Mahtavaa.
Voit yöpyä perheeni luona.
Isäni on oikea kovanaama. Pidät hänestä.
Minä olen muuten Chickie.
Hieu.
Hieu. Hauska tutustua. Kiitos. -Kiitos, Chickie.
Kiitos.
Nähdään New Yorkissa.
Siellä nähdään.
Nimi.
Donohue. John Donohue. Amerikkalainen rahtialuksen merimies.
Alukseni Drake lähti etuajassa joidenkin uutisten takia.
Se lähti ilman minua, joten olen pulassa.
Löysin tietosi.
Hienoa.
Draken kapteeni jätti sinulle viestin.
Ja…
Kapteeni sanoi, että voit palata laivaan, jos et ole kuollut -
ja saat sen kiinni.
En ole kuollut, joten…
Ei kuollut.
Anteeksi. Mitä teen? Miten saan laivan kiinni?
Istu.
Saan sinulle lennon Biên Hoàn tukikohdasta Manilaan -
huomenillalla klo 19.00.
Kiitos.
Tule huomenaamulla klo 10 jälkeen, niin saat paperisi.
Huomenaamulla kymmenen jälkeen.
Olet mahtava. Kiitos.
Hei. Saanko torkkua täällä vielä 20 minuuttia?
Lupaan, että häivyn sitten.
Hienoa. Kiitos.
Ensimmäistä kertaa viiteen vuoteen sähikäiset paukkuvat uutenavuotena.
Vietnamin tasavallan hallitus on…
Toivottavasti kotimatkasi on turvallinen.
Mistä tiesit, että lähden?
Kaikki lähtevät Saigonista.
Ensin kiinalaiset. Sitten ranskalaiset. Seuraavaksi amerikkalaiset.
Me korjaamme paikat ja joku muu tulee kaatamaan kaiken.
Sinun sietäisi lukea Amerikan historiaa.
Aina kun Amerikka sotii jossakin, jätämme paikat paremmiksi.
Kysy vaikka saksalaisilta ja japseilta.
Jos amerikkalaiset eivät ole voitolla, miksi Hanoi pyytäisi aselepoa?
Ehkä se ei ole aselepo, vaan viholliselta loppuivat luodit.
Olet väärässä, Arthur. Nyt on tosi kyseessä.
Ensimmäiset askelet rauhanneuvotteluja kohti.
Tämä maa haluaa samaa kuin amerikkalaiset.
Toivotaan niin.
Puolet kaupungin asukkaista pelastettiin pommitetuista kylistä.
Avasimme heille ovet, kun he pakenivat kommareita.
Ehkä he eivät paenneet kommareita.
Ehkä he vain pakenivat pommeja.
Kappas. Isotteleva kaljapoika palasi.
Olen samaa mieltä.
He saattavat hymyillä mutta eivät halua meitä tänne.
Ehkä he ilahtuvat aselevosta.
Milloin aselepo alkaa?
Kolme päivää sitten. Uutenavuotena ei sodita.
Joku unohti kertoa siitä metsäläisille.
Mitä tarkoitat?
Pohjoisessa soditaan yhä hullun lailla.
Mistä kuulit sen? -En kuullut.
Näin sen.
Olin vuorilla laskeutumisalue Janessa ilmatiedustelun kanssa.
Roskaa. Ei sinne ole päästetty siviilejä viikkokausiin.
Voi olla,
mutta sitä ei mainittu, kun minä olin siellä.
Näytä tuota.
Mikä tolvana. Olet tosissasi.
Niin.
Hei, poika. Mikä nimesi olikaan?
Chickie. Chickie Donohue.
Hien. Tarjoan Chickie Donohuen juomat. Koko yön ajan.
Sata kyläläistä tapetaan, mutta löytyy vain kymmenen asetta.
Joku meidän sotilaistamme on ollut liipaisinherkkä.
Minun piti kirjoittaa siitäkin.
Lehdistö kuitenkin rakastaa sellaisia juttuja.
Ette kirjoita muusta, ja se raivostuttaa minua.
Ei se ole koko tarina.
Ehkä jos te olisitte menettäneet yhtä paljon ystäviä kuin minä,
tuntisitte eri tavalla.
Ne nimet baarissa…
Ne kuuluivat täällä kuolleille toimittajille.
Ystävilleni. Kaikkien täällä olevien ystäville.
Miksi sitten kerrotte vain huonoista asioista?
Emme saa kuulla mistään muusta.
Eikö se vahingoita meitä ja maatamme?
Vahingoittaako totuus meitä? Ei.
Totuus ei vahingoita. Valheet vahingoittavat.
Valheet ja totuutta vääristelevät salaliitot vahingoittavat Amerikkaa.
Olet nähnyt täällä taistelevia sotilaita.
He ovat nuoria poika, jotka palvelevat maataan.
Tekevät, mitä heiltä pyydetään. Kerron totuuden heidän vuokseen.
Sotaa ajavat ihmiset eivät ole isänmaallisia.
He ovat poliitikkoja, jotka uskovat vain valheisiin.
Jos valheet jatkuvat,
yhä useampi poika joutuu tänne tapettavaksi -
tuomaan oikeutta jo tapetuille.
Jokainen kuollut sotilas -
vastaa 50 tai 60 vietnamilaista.
Ei sotilaita.
Äitejä ja isiä. Lapsia. Pikkuvauvoja.
Onpa täällä outoja ilotulitteita.
Tuo ei ole ilotulitusta. Ne jäljittävät reitit.
Minne menet? -Suurlähetystöön.
Tulen mukaan. -Ei. Liian vaarallista.
Jos en saa papereitani, en voi lentää täältä!
Tule.
Odota!
Se voi olla Vietkong.
Älä ammu. -Liikkumatta.
Älä ammu.
Niin.
Hei!
Odottakaa.
LEHDISTÖ
Molemmat.
Niinkö? -Menkää!
Tule.
Sotilas! Mitä uutisia?
Saigoniin hyökätään.
Vietkong valtasi puolet Cho Lonista. -Pitää päästä suurlähetystöön.
Kaikkialla taistellaan ja suurlähetystö on vallattu!
Mahdotonta. -Liikkuu!
Hei! Saatteko meidät lähemmäs suurlähetystöä?
Minähän sanoin. Häipykää ennen kuin…
Chick!
Oklahoma?
Oklahoma!
Hieu!
Chickie! Pois tieltä!
Hän on kuollut! Tule!
Ei.
Oletko kunnossa?
Olen.
Muista hengittää.
Kerjäsin tätä.
Kun olin lapsi -
ja tein jotain väärin, kuten valehtelin äidilleni,
varastin koetulokset opettajainhuoneesta tai myin karkkia…
Jumala laittoi minut aina maksamaan siitä.
Tein virheen tärkeässä pelissä tai mursin sääreni.
Sain aina maksaa kaikesta.
Sain ensikertani jälkeen satiaisia.
Tyttö syytti minua.
Kaljan toimittaminen sotaan -
ei ole fiksuin kuulemani teko.
Eikä todellakaan pahin.
Hei, Chick.
Mennään katsomaan, miltä maailma näyttää. Tule.
Olit oikeassa, Coates. Aselepo oli hevonpaskaa.
80 000 vietnamilaissotilasta hyökkäsi yli sataan kaupunkiin.
Miten he pääsivät tänne?
Vietkong räjäytti muurin auki.
Tuon muurinko?
Meidän joukkomme räjäyttivät sen Vietkongin tulon jälkeen.
Armeija kertoi, että Vietkong tuli tuota kautta.
Armeija on erehtynyt.
Näin sen omin…
Älä vain sano, että pudotimme atomipommin.
Ei. Joku vain räjäytti Long Binhin ammussäilön.
Paska. -Minne menet?
Minulla on ystävä Long Binhissä! Menen sinne!
Et edes tunne tietä.
Seuraan sienipilveä!
Chickie. Ei sinua päästetä sinne.
Päästetään sinun kanssasi!
Autossa on avaimet. Minä menen sinne. Tuletko mukaan?
Anna tilaa. Vauhtia nyt. Pitele tuota.
Minähän sanoin.
Näin, kun panssarivaunumme ampui reiän muuriin.
Minä uskon sinua.
Miksi armeija sitten syytti Vietkongia?
Vietnamissa on useita sotia. Tärkein niistä on PR-sota.
On helpompaa uskoa, että vihollinen räjäytti reiän -
eikä toiminut sisältä käsin.
YHDYSVALTAIN ARMEIJAN VARIKKO
Hetkinen, lehmipoika. Onko papereita?
Arthur Coates, Look Magazine.
Tulkaa vain.
Kantakaa mitä tahansa. Menkää auttamaan.
Etsin ystäväni!
Hei.
Ota tämä. Jos joku kysyy, sano olevasi lehdistöstä.
Hei! Tunnetko Bobby Pappasin? -En.
Hän on New Yorkista. -Pahoittelen.
Mistä löydän Bobby Pappasin?
En tiedä. Moni on loukkaantunut.
Onko täällä sairastupaa? -Rakennus 8.
Kas näin.
Sinusta pidetään huolta.
Mitä teet?
Etsin ystävääni.
Et saa tulla tänne. -Ei hätää. Olen lehdistössä.
Luuletko sen muka auttavan?
Häivy täältä.
Älä viitsi.
Tulin New Yorkista asti etsimään ystävääni.
Hän saattoi kuolla.
Yritän selvittää, elääkö hän vai ei.
Mikä nimi?
Bobby! Voi pentele. Luojan kiitos.
Oikeastiko? Pitikö tukikohtani posauttaa, jotta kävisit katsomassa minua?
Onpa hyvä nähdä sinua.
Kuulin, että kuskaat kaljaa.
Niin.
Miten voit? Oletko kunnossa?
Henki pihisee. Parempi kuin ei mitään.
Et saisi olla täällä, Chick. Paikka on vaarallinen.
Ei huolta. Lennän illalla Biên Hoàsta.
Ei ole papereita, mutta pääsen varmasti mukaan.
Ei Biên Hoàsta ole lentoja. Vietkong kärvensi sen.
Mistä sitten lennän?
Kaikki matkustuslennot on kielletty. Vain armeija saa lentää.
Kuinka kauan? -Ken tietää?
Hei.
Pieni kiitos kaikilta kotipuolesta.
Mistä hyvästä?
Ai mistäkö? Tästä.
Vaarannat henkesi vuoksemme.
Pitäisikö kaljan muka auttaa?
Kuule, Chickie. Minulla on paljon töitä.
Etsitään sinulle majapaikka, jotta et pääse hengestäsi.
Toimivatko puhelimet yhä?
Voitko toistaa sen vielä kerran?
Tan Son Nhut.
Hienoa. Kiitos. Minä tulen sinne. Kiitos.
Voitko hankkia minulle kyydin Tan Son Nhutiin?
Miksi? -Minulla on siellä tuttu, joka voi auttaa.
Hyvä on. -Kiitos.
Kenraali William Westmoreland -
kuvaili hyökkäystä suurlähetystöön Vietkongin tappiona.
Mielestäni huomiomme yritettiin siirtää pois pääyrityksestä -
eli Quảng Tínin miehittämisestä.
Mitä?
He hyökkäsivät koko kaupunkiin!
Vai huomion siirtämistä…
Chickie. Lähdetään.
Hei. Mennään. -Mitä?
Löysin tien pois. -Pois mistä?
Vietnamista. Ystäväni järjestää kaiken.
Ei minun tarvitse lähteä.
Mitä? Mitä tarkoitat?
Olen sotakirjeenvaihtaja.
Tämä on sotaa. Jonkun on nähtävä, mitä täällä tapahtuu.
Tajuan sen, mutta lähtisit vain muutamaksi päiväksi.
Voit palata, kun tilanne rauhoittuu.
Mennään, Chickie.
Älä ole tyhmä, Arthur. Ei tämä ole enää sotaa.
Tämä on sarjamurhaa.
Sitä sota on, Chick. Valtava rikospaikka.
Vauhtia, Chickie. Minun pitää palata töihin.
Hei. Pidä huolta itsestäsi.
Sinä myös, Arthur.
Tee minulle palvelus, kun pääset kotiin.
Käy kylvyssä.
Pääsette tällä Manilaan. Sitten olette omillanne.
Kiitos, Habershaw. Arvostan tätä.
Olemme samalla puolella. Tai ainakin haluaisin olla.
Toivottavasti kerrotte Langleylle tästä.
Kenelle? -Päämajalle.
Aivan. Kerron kyllä. Kirjoitan Langleylle kirjeen.
Kiitos. Suurkiitokset.
Kuule, Habershaw. Minun pitää puhua rehellisesti.
En ole CIA:ssa.
Niin varmaan.
Ei, oikeasti. En ole.
Etkö?
En.
Joten…
Mikä sinä olet?
En mitään.
Olette mahtavia.
En halua edes tietää.
Kiitos, että autat minua, Pappy.
Nähdään kotipuolessa. -Totta kai.
Sinulla on suuri sydän, Chickie. Sääli aivojasi.
Tämä elämä on epävarmaa.
Meidän kaltaisemme paskat elävät, mutta Reynolds ja Minogue kuolevat.
Kuule. Tommy voi yhä löytyä.
Hän on kuollut, Chick.
Tommy… Hänet löydettiin.
Oletko varma?
Olen.
Ei ole totta! Chickie!
Raahaa perseesi tänne.
Hei.
Hei. Katsokaa, kenet löysin.
Chickie? -Chickie!
Hei. -Pentele elää yhä.
Hän palasi maksamaan rästinsä. -En.
Miten matka sujui? Sinulla oli varmasti hauskaa.
Vai hauskaa? Hän lähti sotaan. Hirvittävää se oli.
Niin. Se oli varmaan kauheaa.
Jos haluat puhua siitä, minä kuuntelen.
Ei ole myöskään pakko puhua.
Sinä se vaihdat puolta sukkelaan.
Oli ikävä sinua.
Kuulitko Tommysta?
Hän kuoli sankarina.
Millaista se oli, Chick?
Potkimmeko persuksille?
Emme.
Mitä? Mitä tarkoitat?
Siellä on vaikea ymmärtää mitään.
Sellaista sota on. Yhtä sekasotkua.
Niin, mutta kaikella kunnioituksella, Eversti… Tämä on erilaista.
Se on…
Se on kaaosta.
Kaikki sodat ovat hallittua kaaosta.
Ei tällä kertaa. Siellä kaaos ei ole hallinnassa.
Ei lainkaan.
Tiedän, että isoisämme ja isämme -
lähtivät Eurooppaan pelastamaan maailmaa.
Nykypäivän sotilaat pystyvät samaan.
Ehdottomasti.
Mutta en ole varma, pelastammeko maailmaa tällä kertaa.
Oikein tai väärin, sinä taidat tarvita ryypyn.
Istu alas, Chickie. Tarjoan ensimmäisen.
Ehkä pari ensimmäistä.
Kiitos. Minun pitää tehdä jotain ensin.
Chickie.
Anteeksi, etten voinut viedä tätä hänelle, rva Minogue.
Ei se mitään.
Olen ylpeä siitä, että menit sinne, Chickie.
Kukaan muu ei tekisi sellaista.
Se oli turhaa.
Ei siitä ollut apua.
Siitä oli apua meille. Kaikille Inwoodissa.
Tuntui hyvältä tietää, että joku kävi katsomassa poikiamme.
Ota tämä.
Tommy haluaisi, että saat sen.
Ei.
Minä sain Tommyn lähtemään.
Mitä? Hän halusi mennä sinne.
Ei halunnut.
Tiesin, että Tommy pelkäsi. Kaikki tiesivät sen.
Taivuttelin hänet siihen.
En tiedä, miksi. En tahtonut hänen pelkäävän.
Olisi pitänyt antaa pelätä.
Olisi pitänyt antaa hänen kuunnella itseään -
minun sijastani.
Olen pahoillani.
Luulen niin. -Voin…
Kaverit.
Hei.
Tiedätkö, mitä saimme kestää?
Olimme sekaisin huolesta. Älä koskaan tee tuollaista.
En tee.
Annoitko heille tyhmät kaljasi vai joitko kaikki itse?
He saivat kaljansa.
Se varmaan merkitsi heille paljon.
Oletko kunnossa?
Pitää tehdä pari muutosta.
Kuten?
Juoda vähemmän ja ajatella enemmän.
Aiotko todella lopettaa juomisen?
Sanoin "vähemmän".
Säästin viimeisen sinulle.
TOMMY COLLINS, RICKY DUGGAN, KEVIN MCLOONE JA BOBBY PAPPAS -
PALASIVAT TURVALLISESTI KOTIIN
HE KAIKKI LOPETTIVAT JUOMISEN
SUUREKSI OSAKSI
CHICKIE DONOHUESTA EI TULLUT POLIISIA -
EIKÄ HÄN MYYNYT PÄHKINÖITÄ
HÄN KUITENKIN VALMISTUI KOULUSTA -
SAMOIN KUIN HARVARDIN KENNEDY-OPISTOSTA
CHICKIE ALKOI TYÖSKENNELLÄ NEW YORKIN TUNNELINRAKENTAJANA,
JA HÄNESTÄ TULI RAKENTAJIEN JURIDINEN JA POLIITTINEN PÄÄLLIKKÖ
OIKEA CHICKIE LASKEUTUMISALUE JANESSA
POJAT TÄNÄÄN
PERUSTUU JOHN "CHICK" DONOHUEN JA J.T. MOLLOYN KIRJAAN
TOMMY MINOGUE ANTOI HENKENSÄ VAPAAEHTOISESTI -
PELASTAAKSEEN KOMPPANIANSA KOMENTAJAN JA SOTILAAT
HÄNELLE YRITETÄÄN HANKKIA KUNNIAMITALIA
Tekstitys: Petra Rock